Diari Oficial de la Generalitat Valenciana


Sumari del DOGV 4842, del 15-09-2004 (2004/9187)

ORDRE de 25 d'agost de 2004, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió d'ajudes i subvencions previstes per a diversos programes de foment d'ocupació en l'exercici 2004, i s'estableix un nou termini de presentació de sol·licituds de l'ajuda per a despeses financeres a centres especials d'Ocupació, regulada per l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió d'ajudes i subvencions públiques destinades al foment d'ocupació de persones amb discapacitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9187


Data del document
:   25-08-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * treballador d'edat avançada
    * empresa privada
    * societat sense fins de lucre
    * ajuda pública
    * manteniment de l'ocupació
    * inserció professional
    * ordenació de l'horari de treball
    * suport econòmic
    * dona
    * atur femení
    * atur juvenil
    * guarda de xiquets
    * discapacitat
    * ajuda a l'ocupació
    * jove
    * atur de llarga duració
    * ocupador
    * creació d'ocupació
    * professió independent

ORDRE de 25 d'agost de 2004, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar la concessió d'ajudes i subvencions previstes per a diversos programes de foment d'ocupació en l'exercici 2004, i s'estableix un nou termini de presentació de sol·licituds de l'ajuda per a despeses financeres a centres especials d'Ocupació, regulada per l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió d'ajudes i subvencions públiques destinades al foment d'ocupació de persones amb discapacitat. [2004/M9187]
  
Mitjançant l'Ordre de 26 d'abril de 2004, de la Conselleria d'Economia, Hisenda i Ocupació, es va publicar l'import global màxim destinat a finançar la concessió de subvencions de diversos programes de foment d'ocupació convocades per la Conselleria d'Economia, Hisenda i Ocupació, per a l'any 2004.
  
Atés que aquestos programes tenen un marcat caràcter social, i considerant la favorable acollida que ha tingut la convocatòria, així com la disponibilitat pressupostària que possibilita l'increment de la dotació inicial, de conformitat amb l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.
  
Així mateix, ateses les peticions formulades pels centres especials d'Ocupació que van presentar sol·licituds dins del termini establit en l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment d'ocupació de persones amb discapacitat per a l'exercici 2004, en concepte de despeses financeres, per a subsidiar parcialment les despeses financeres com a conseqüència de les bestretes mensuals de l'ajuda de manteniment salarial per l'obertura d'un compte regulador, i que no van poder ser degudament ateses, s'ha considerat convenient incrementar la dotació inicial destinada a aquestes ajudes. Així mateix, es considera oportú obrir un nou termini per a la presentació de noves instàncies dirigides a l'obtenció de la citada ajuda.
  
En virtut d'això, en ús de les facultats conferides per la Llei 5/1983, de 30 de desembre, del Govern Valencià i, d'acord amb el que estableix el Decret 112/2003, d'11 de juliol, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
Ordene
  
Article 1
  
Incrementar la dotació publicada mitjançant l'Ordre de 26 d'abril de 2004, de la Conselleria d'Economia, Hisenda i Ocupació, destinada a finançar la concessió de subvencions previstes per a diversos programes de foment de l'ocupació estable i d'altres mesures de suport a la creació d'ocupació per a l'any 2004, regulades mitjançant l'Ordre de 30 de desembre de 2003, segons el detall de línies i imports que s'indica tot seguit:
  
a) L'increment en les ajudes per a la contractació indefinida de persones desocupades de llarga duració establides en el títol III, capítol II de l'Ordre de 30 de desembre de 2003, per un import de 401.000,00 €, dels quals 260.650,00 € estan finançats pel Fons Social Europeu, es finançaran a càrrec del capítol 4, codi línia T5605000, sent l'import global màxim per a la citada ajuda de 980.820,00 €, dels quals 637.533,00 € estan finançats pel Fons Social Europeu i es distribueix territorialment l'increment de la forma següent:
  
- 225.000,00 € per a atendre els expedients d'aquestes ajudes que resolga la Direcció Territorial d'Ocupació d'Alacant.
  
- 144.000,00 € per a atendre els expedients d'aquestes ajudes que resolga la Direcció Territorial d'Ocupació de Castelló.
  
- 32.000,00 € per a atendre els expedients d'aquestes ajudes que resolga la Direcció Territorial d'Ocupació de València.
  
b) L'increment en les ajudes per a foment d'ocupació estable establides en el títol III de l'Ordre de 30 de desembre del 2003, per un import de 2.015.004,00 €, dels que 1.309.752,60 € estan finançats pel Fons Social Europeu, es finançaran a càrrec del capítol 4, codi línia T5609000, sent l'import global màxim per a la citada ajuda de 2.815.004,00 €, dels que 1.829.752,60 € estan finançats pel Fons Social Europeu i es distribueix territorialment l'increment de la forma següent:
  
- 648.831,29 € per a atendre els expedients d'aquestes ajudes que resolga la Direcció Territorial d'Ocupació d'Alacant.
  
- 156.162,81 € per a atendre els expedients d'aquestes ajudes que resolga la Direcció Territorial d'Ocupació de Castelló.
  
- 1.210.009,90 € per a atendre els expedients d'aquestes ajudes que resolga la Direcció Territorial d'Ocupació de València.
  
Article 2
  
Incrementar la dotació publicada mitjançant l'Ordre de 26 d'abril de 2004, de la Conselleria d'Economia, Hisenda i Ocupació, destinada a finançar les despeses financeres en les ajudes al foment de l'ocupació de persones amb discapacitat per a l'any 2004, regulades mitjançant l'Ordre de 30 de desembre de 2003, i assignar l'increment a les ajudes establides en el títol II, capítol II de l'ordre, per un import d'11.100,00 €, que es finançaran a càrrec del capítol 4, codi línia T4181000, sent l'import global màxim per a la citada ajuda de 21.100,00 €.
  
Article 3
  
S'obri un nou termini de 10 dies hàbils per a la presentació de sol·licituds de l'ajuda indicada en el capítol II del títol II de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment d'ocupació de persones amb discapacitat per a l'exercici 2004, ajudes per a despeses financeres a centres especials d'Ocupació, que s'iniciarà l'endemà de la publicació de la present ordre en el Diari Oficial de la Generalitat Valenciana.
  
Article 4
  
Per a la resolució de les ajudes a què fa referència la present ordre, tindran prioritat les sol·licituds de subvenció que s'hagen completat i no resolt en la convocatòria establida abans de la present ampliació.
  
Disposicions finals
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que exhaureix la via administrativa, les persones interessades podran interposar-hi un recurs contenciós administratiu en el termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, recurs de reposició davant de l'òrgan que ha dictat la present disposició en el termini d'un mes a comptar des de l'endemà de la publicació, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. I això sense perjuí de la possibilitat que les persones interessades puguen exercitar, si és procedent, qualsevol altre que consideren procedent.
  
València, 25 d'agost de 2004
  
El conseller d'Economia, Hisenda i Ocupació,